হলুদ, লাল এবং নীল এ-তিনটি রং অবিমিশ্র মৌলিক। এগুলোকে প্রাইমারী রং বলা হয়। অন্যান্য রং এ-তিনটি রং-এর বিভিন্ন সংমিশ্রণে সৃষ্টি। আবার মৌলিক রং তিনটি যে- কোনও দুটির মিশ্রণে সেকেন্ডারী রং-এর সৃষ্টি হয়। সেকেন্ডারী বা দ্বৈত পর্যায়ের রং হচ্ছে কমলা (হলুদ+লাল); বেগুনী (লাল+নীল), সবুজ (নীল+হলুদ)। মিশ্রণের ঘনত্বের তারতম্যে এবং দুটি রং-এর পারস্পরিক অনুপাতের তারতম্যে সেকেন্ডারী রং-এর বিচিত্র বিভাজন ঘটানো যায়। যেমন সবুজ রংটি নীলের কাছাকাছি হতে পারে, আবার হয়তো হলুদের কাছাকাছি আসতে পারে। খাঁটি সবুজ নীল-হলুদের মাঝামাঝি।